CELEX: 32018D0752
Language: sl
Date: 2018-05-14 00:00:00
Title: Sklep Sveta (EU) 2018/752 z dne 14. maja 2018 o stališču, ki se zavzame v imenu Evropske unije v okviru Mednarodne pomorske organizacije na 99. zasedanju Odbora za pomorsko varnost glede sprejetja sprememb pravil II-1/1 in II-1/8-1 konvencije SOLAS, odobritve zadevnih smernic o operativnih informacijah za poveljnike v primeru poplave za obstoječe potniške ladje, zgrajene pred 1. januarjem 2014, ter sprejetja sprememb Mednarodnega kodeksa za uporabo postopkov požarnega preskusa iz leta 2010

23.5.2018   
            
            
               SL
            
            
               Uradni list Evropske unije
            
            
               L 126/6
            
         SKLEP SVETA (EU) 2018/752
   z dne 14. maja 2018
   o stališču, ki se zavzame v imenu Evropske unije v okviru Mednarodne pomorske organizacije na 99. zasedanju Odbora za pomorsko varnost glede sprejetja sprememb pravil II-1/1 in II-1/8-1 konvencije SOLAS, odobritve zadevnih smernic o operativnih informacijah za poveljnike v primeru poplave za obstoječe potniške ladje, zgrajene pred 1. januarjem 2014, ter sprejetja sprememb Mednarodnega kodeksa za uporabo postopkov požarnega preskusa iz leta 2010
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Ukrepanje Unije v sektorju pomorskega prometa bi moralo biti namenjeno izboljšanju pomorske varnosti.
            
         
               (2)
            
            
               Odbor za pomorsko varnost (MSC) Mednarodne pomorske organizacije naj bi na svojem 99. zasedanju od 16. do 25. maja 2018 (MSC 99) sprejel spremembe pravil II-1/1 in II-1/8-1 Mednarodne konvencije o varstvu človeškega življenja na morju (v nadaljnjem besedilu: konvencija SOLAS) o računalniško podprti pomoči za stabilnost za poveljnika v primeru poplave za obstoječe potniške ladje (v nadaljnjem besedilu: spremembe pravil II-1/1 in II-1/8-1 konvencije SOLAS), odobril zadevne smernice o operativnih informacijah za poveljnike v primeru poplave za potniške ladje, zgrajene pred 1. januarjem 2014 (v nadaljnjem besedilu: zadevne smernice), ter sprejel spremembe Mednarodnega kodeksa za uporabo postopkov požarnega preskusa iz leta 2010 (v nadaljnjem besedilu: kodeks FTP).
            
         
               (3)
            
            
               Primerno je določiti stališče, ki se v imenu Unije zavzame na MSC 99, saj bodo lahko spremembe pravil II-1/1 in II-1/8-1 konvencije SOLAS, odobritev zadevnih smernic ter sprejetje sprememb kodeksa FTP odločilno vplivali na vsebino prava Unije, in sicer Direktive 2009/45/ES Evropskega parlamenta in Sveta (1).
            
         
               (4)
            
            
               Na podlagi sprememb pravil II-1/1 in II-1/8-1 konvencije SOLAS in zadevnih smernic bi bilo treba oblikovati operativne smernice za obstoječe potniške ladje z zagotavljanjem redno posodobljenih informacij o preostali stabilnosti poškodovane ladje po poplavi.
            
         
               (5)
            
            
               V spremembah kodeksa FTP v zvezi z zahtevami za preskušanje za izpostavljene talne obloge bi bilo treba določiti, da navedene določbe veljajo tudi za potniške ladje, ki prevažajo manj kot 36 potnikov.
            
         
               (6)
            
            
               Spremembe pravil II-1/1 in II-1/8-1 konvencije SOLAS, odobritev zadevnih smernic ter spremembe kodeksa FTP spadajo v izključno pristojnost Unije, kolikor lahko vplivajo na določbe Direktive 2009/45/ES glede potniških ladij in visokohitrostnih potniških plovil, ki opravljajo notranja potovanja.
            
         
               (7)
            
            
               Unija ni članica Mednarodne pomorske organizacije niti pogodbenica zadevnih konvencij in kodeksov. Svet bi moral zato pooblastiti države članice, da izrazijo stališče Unije in privolijo, da jih te spremembe zavezujejo, kolikor te spremembe spadajo v izključno pristojnost Unije –
            
         SPREJEL NASLEDNJI SKLEP:
   Člen 1
   Stališče, ki se v imenu Unije zavzame na 99. zasedanju Odbora za pomorsko varnost Mednarodne pomorske organizacije, je, da se strinja:
   
               (a)
            
            
               s sprejetjem sprememb pravil II-1/1 in II-1/8-1 konvencije SOLAS iz Priloge 1 k dokumentu Mednarodne pomorske organizacije MSC 99/3 ter z odobritvijo zadevnih smernic iz Priloge 1 k dokumentu Pododbora za načrtovanje in konstrukcijo ladij (SDC) Mednarodne pomorske organizacije SDC 5/15;
            
         
               (b)
            
            
               s sprejetjem sprememb preglednice 1 v Prilogi 3 h kodeksu FTP iz Priloge 2 k dokumentu Mednarodne pomorske organizacije MSC 99/3.
            
         Člen 2
   1.   Stališče iz člena 1, ki se zavzame v imenu Unije, izrazijo države članice, ki so vse članice Mednarodne pomorske organizacije, pri čemer delujejo skupaj v interesu Unije.
   2.   Dogovor o manjših spremembah stališča iz člena 1 je mogoč brez dodatnega sklepa Sveta.
   Člen 3
   Države članice so pooblaščene, da izrazijo privolitev, da jih v interesu Unije zavezujejo spremembe iz člena 1, kolikor te spremembe spadajo v izključno pristojnost Unije.
   Člen 4
   Ta sklep je naslovljen na države članice.
   
      V Bruslju, 14. maja 2018
      
         
            Za Svet
         
         
            Predsednica
         
         E. ZAHARIEVA
      
   
   
      (1)  Direktiva 2009/45/ES Evropskega parlamenta in Sveta z dne 6. maja 2009 o varnostnih predpisih in standardih za potniške ladje (UL L 163, 25.6.2009, str. 1).